Luni, 18 martie, ambasadoarea SUA în România, Kathleen Ann Kavalec, va fi prezentă la un eveniment organizat de Ministerul Energiei în colaborare cu Societatea Națională Nuclearelectrica și compania RoPower Nuclear, desfășurat la Doicești.
Evenimentul, intitulat "Energie pentru Generația Viitoare", marchează și o primă vizită de presă la viitorul amplasament al centralei nucleare de la Doicești, care va utiliza tehnologia avansată a reactoarelor modulare mici.
Deși informația nu a fost încă făcută publică, programul evenimentului a fost comunicat presei și participanților, potrivit newsweek.ro.
Cu toate acestea, AUR a depus o solicitare către Primăria Doicești pentru organizarea unui protest cu 100 de participanți la "amplasamentul presupusei centrale modulare nucleare".
Conform solicitării AUR, "scopul adunării publice îl constituie protestul împotriva evenimentului «Energie pentru Generația Viitoare», organizat de Ministerul Energiei în colaborare cu Societatea Națională Nuclearelectrica și compania RoPower Nuclear."